《送贺秘监归会稽诗》
唐代·辛替否

送君青门外，远诣沧海汜。凫舄游帝乡，羽衣飞故里。

术妙焚金鼎，丹成屑琼蕊。追饯会群僚，属文降天旨。

秦吴称异域，少别犹千祀。黄鹤寓辽阳，应明城郭是。

作者简介：辛替否，字协时，京兆人也。景龙年为左拾遗。时中宗置公主府官属，安乐公主府所补尤多猥滥。又驸马武崇训死后，弃旧宅别造一宅，侈丽过甚。时又盛兴佛寺，百姓劳弊，帑藏为之空竭。